The Platinum Boutique Hotel | LekkeSlaap
The Platinum Boutique Hotel is 'n boetiekgastehuis, deur Bauhaus geïnspireer en hoog bo in die wonderskone Houtbaaivallei geleë. Die argitektuur is modern en die geriewe is 4-ster. 'n Toevlugsoord met oop ruimtes, natuurskoon en helder uitsigte op die berg en die see.
Rook is verbode in al die eenhede by The Platinum Boutique Hotel. Gaste is welkom om buite, voor hul eenhede of in die tuin, te rook. Elke kamer is toegerus met vinnige, koordlose internet (100 MB) 'n platskerm-TV, Apple TV-vermaakstelsel, yskassie met voorraad, 'n Nespresso-koffiemasjien, ingeboude kluis en haardroër.
Hierdie sjiek gastehuis staan in 'n lowergroen tuin en is op 'n klein bergplato geleë. Ontspan en geniet die soutwaterswembad of benut die hotel se sentrale ligging om daguitstappies na die Wes-Kaap se pragtige strande, welige wingerde en ander besienswaardighede in- en om Kaapstad te onderneem.
The Platinum Boutique Hotel is sentraal geleë in die Kaapstad-area. Ons gaste bevind hulself te midde van berge, see en natuur. Kaapstad Lughawe is net 35 minute ver en die Waterfront is net 25 minute se ry van ons af. Net 'n kort rukkie agter die stuurwiel is al wat tussen jou en Constantia se wynstreek en die luisterryke strande van Llandudno, Noordhoek en Kommetjie staan.